To mænd på 20 og 21 år blev onsdag fængslet i fire uger efter et grundlovsforhør ved Retten i Hjørring. Her var de sigtet for røveriforsøg og grov vold mod en medindsat i Statsfængslet ved Kragskovhede. Overfaldet gik ud over en 42-årig mand. Det skriver nordjyske.dk. Overfaldet skete tirsdag morgen, hvor den ene af de sigtede forsøgte at stjæle penge fra cellen, hvor den 42-årige lå og sov. Da han vågnede kom han i klammeri med den unge mand, som fik hjælp af den anden unge mand. De to er nu sigtet for at have slået den 42-årige i hovedet og på kroppen med en stol og for at have slået han i ansigtet med en flaske.
En indsat i Statsfængslet på Kragskovhede blev overfaldet af to yngre medindsatte.